
Selam alejkum, molim pojašnjenje prvog dijela ajjeta, dijela oko oblacenja! “O sinovi Ademovi, lijepo se obucite kad hoćete molitvu obaviti! I jedite i pijte, samo ne pretjerujte; On ne voli one koji pretjeruju.” (Prijevod značenja El-E‘araf, 31)


Sta bismo trebali shvatiti kao lijepo oblačenje? Ako klanjam u trenerci u kojoj ne bih isao na posao ili kratkim hlačama i slično, radim li radnju koja je u suprotnosti sa gore navedenom naredbom? Allah vas nagradio


* 
* 
* 
* 
* 
* 
* 

 
Šta se smatra lijepim oblačenjem za namaz?

Opće ***[značenje](https://pitajucene.com/search/zna%C4%8Denje/questions/ "Pretraži pitanja o značenjima")*** ajeta glasi: „O potomci Ademovi, kada želite ***[namaz](https://pitajucene.com/search/Namaz/questions/ "Pretraži pitanja o namazu")*** ili tavaf obaviti obucite odjeću koja prekriva vaše avrete i čistu odjeću kojom se uljepšavate…“


Kada je riječ o tefsirima, spomenut ćemo neke od njih:


Imam Taberi u svome tefsiru navodi predaje koje govore o tome da su ljudi oko Ka’be tavafili bez odjeće, pa im je naređeno da pokriju odjećom svoja stidna mjesta.


Imam Begavi navodi, isto tako, tumačenja koja kažu da izraz „zinet“ ukazuje na odjeću koja pokriva avret.


Imam Sa’di, također spominje da se ovaj izraz odnosi na pokrivanje avreta, ali isto tako, spominje i dodatnu mogućnost, tj. dodatnu lijepu i čistu odjeću, čime se ukazuje na naredbu pokrivanja avreta, ali i na uljepšavanje prilikom obavljanja namaza.


Dakle, ono što je obaveza prilikom obavljanja namaza jeste da se pokrije avret, što je detaljno pojašnjeno u knjigama fikha, i namaz sa pokrivenim avretom je ispravan.


Međutim, kako navodi imam Nesefi u svome tefsiru, sunnet je da klanjač obavi namaz u najljepšem izgledu, jer on se tom prilikom obraća Gospodaru. Zbog toga, pohvalno mu je da se ukrasi i namiriše.


U odgovorima Stalne komisije za fetve (Bekr Ebu Zejd, ***[Salih Fevzan](https://pitajucene.com/search/Fevzan/answers/ "Pretraži odgovore od šejh Salih Fevzan")***, Abdul-Aziz Alu Šejh i Abdul-Aziz b. Baz) stoji:


„Sunnet je da klanjač bude najljepšeg izgleda i napotpunije čistoće, jer Uzvišeni veli: ‘O sinovi Ademovi, lijepo se obucite kad hoćete molitvu obaviti…’ Prenosi se da je Ibn Omer upitan o onome (muškarcu) koji klanja, a nije pokrio glavu, i da je odgovorio: ‘Allah je najpreči da mu se uljepša.’ Pohvalno je (muškarcu) pokriti glavu prilikom namaza, jer i to se ubraja u „zinet“, ali je ispravan namaz otkrivene glave.“


Dakle, onaj ko bi klanjao pokrivenog avreta, namaz bi mu bio ispravan, i nije griješan, a što se više ukrasi i ljepšu odjeću obuče, sve mu je sevap veći.


